דף עבודה: מלבי"ם

מלבי"ם על מלכים א פרק טז פסוק לד

**בימיו בנה חיאל - עד עתה הגם שעבדו העגלים לא פקרו** (כפרו) **עדיין בכל שרשי האמונה, והיו יראים מפני השבועה והאלה** (והקללה) **של יהושע. ועתה שראו שאחאב עושה כל התועבות ואין ה' מענישו, כפרו בהשגחה ובנבואה ולא חשו על קללת יהושע ולכן בנה** (חיאל) **את יריחו. והגם שראה שקללת יהושע נתקיימה באבירם בנו, לא שת לבו גם לזאת ותלהו במקרה עד שבִשׂגוּב צעירו הציב דלתיה.**

עיינו בדברי המלבי"ם וענו על השאלות:

א. מדוע פסוק לד העוסק בבניית יריחו נכתב דווקא כאן, בין הפסוקים המתארים את חטאי אחאב לבין העונש שגזר אליהו על אחאב וישראל?

ב. מה ההסבר שנתנו אחאב, חיאל והעם לכך שבניו של חיאל מתו בדיוק כפי שניבא וקילל יהושע?